**LĒMUMS**

Liepājā

|  |  |
| --- | --- |
| 2023. gada 27. aprīlī | Nr.150/5  (prot. Nr.5, 4.§) |

Par Liepājas industriālā parka teritorijas

attīstības projektu iesniegšanu

Pamatojoties uz Pašvaldību likuma 10. panta pirmās daļas 3. punktu, Teritorijas attīstības plānošanas likuma 12. panta trešo daļu, Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 3. punktu, Ministru kabineta 2022. gada 30. augusta noteikumu Nr.543 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.3.i. investīcijas “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” īstenošanas noteikumi” (turpmāk – Ministru kabineta noteikumi Nr.543) 30. punktu, Liepājas valstspilsētas pašvaldības domes 2021. gada 19. jūnija lēmumu Nr.263/7 (prot. Nr.7, 37.§) “Par bijušās rūpnīcas “Liepājas metalurgs” teritorijas perspektīvo attīstības programmu” un Liepājas valstspilsētas pašvaldības domes 2022. gada 13. oktobra lēmumu Nr.357/14 (prot. Nr.14, 8.§) “Par bijušās rūpnīcas “Liepājas Metalurgs” teritorijas lokālplānojuma un saistošo noteikumu apstiprināšanu”, Liepājas valstspilsētas pašvaldības dome **nolemj:**

1. Atbalstīt Liepājas speciālās ekonomikās zonas pārvaldes (turpmāk – Projektu iesniedzējs) projektu Liepājas industriālā parka teritorijas attīstība 1. kārta, 2. kārta, 3. kārta (turpmāk – Projekti) sagatavošanu un iesniegšanu Atveseļošanas un noturības mehānisma fonda 3.1.1.3.i. programmā “Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos”finansējuma saņemšanai, paredzot Liepājas valstspilsētas pašvaldību (turpmāk arī – Pašvaldība) kā projektu sadarbības partneri.

2. Apstiprināt Projektu kopējās izmaksas 38 720 000 EUR (trīsdesmit astoņi miljoni septiņi simti divdesmit tūkstoši *euro*) apmērā, no kurām:

2.1. Projektu attiecināmās izmaksas – 32 000 000 EUR (82,6%), no Atjaunošanas un noturības mehānisma fonda finansējuma;

2.2. līdzfinansējums pievienotās vērtības nodokļa (turpmāk – PVN) segšanai – 6 720 000 EUR (17,4%).

3. Nodrošināt Projektu īstenošanai nepieciešamo Pašvaldības līdzfinansējumu 6 720 000 EUR (seši miljoni septiņi simti divdesmit tūkstoši *euro*) apmērā Projektu PVN izmaksu segšanai:

3.1. 2024. gadā – 3 360 000 EUR;

3.2. 2025. gadā – 3 360 000 EUR.

4. Nodrošināt Projektu īstenošanai nepieciešamo Pašvaldības priekšfinansējumu 32 000 000 EUR (trīsdesmit divi miljoni *euro*) apmērā Projektu attiecināmo izmaksu segšanai:

4.1. 2024. gadā – 16 000 000 EUR;

4.2. 2025. gadā – 16 000 000 EUR.

5. Noteikt, ka Projektu iesniedzējs piesaista Projektu avansu saskaņā ar Ministru kabineta noteikumu Nr.543 10. punkta nosacījumiem. Atbilstoši saņemtajam avansa un starpposma maksājumu apmēram tiek samazināts lēmuma 4. punktā minētais priekšfinansējums.

6. Projektu iesniedzējam pēc Projektu īstenošanas un gala maksājuma saņemšanas no Centrālās finanšu un līgumu aģentūras piecu dienu laikā atgriezt priekšfinansējumu Pašvaldībai.

7. Noteikt, ka Projektu īstenošanai nepieciešamais Pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

8. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektiem nepieciešamo priekšfinansējumu un līdzfinansējumu Pašvaldības budžetā, nepieciešamības gadījumā piesaistot kredīta resursus, kā arī plānot papildus finansējumu aizdevuma procentu nomaksai.

9. Noteikt, ka par Projektu rezultātu sasniegšanu atbild Projektu iesniedzējs.

10. Pilnvarot Liepājas valstspilsētas pašvaldības izpilddirektoru parakstīt visu dokumentāciju, kas saistīta ar Pašvaldības finansējumu Projektu īstenošanai.

11. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Domes priekšsēdētāja vietniekam, Izpilddirektora birojam, Vides, veselības un sabiedrības līdzdalības daļai, Sabiedrisko attiecību un mārketinga daļai, Attīstības pārvaldei, Juridiskajai daļai, Finanšu pārvaldei, Liepājas pilsētas būvvaldei, Nekustamā īpašuma pārvaldei, Komunālajai pārvaldei, Liepājas speciālās ekonomiskās zonas pārvaldei | |